OOIOO

OOIOO (jap. オー・オー・アイ・オー・オー, lausutaan "ou ou ai ou ou") on japanilainen kokeellista rockia soittava yhtye, joka on perustettu vuonna 1995. Sen perustaja ja keulahahmo on kitaristi ja laulaja Yoshimi P-We.

Historia

OOIOO sai alkunsa vuonna 1995, kun japanilainen musiikkilehti Switch halusi tehdä jutun Yoshimi P-We:stä, joka oli tullut tunnetuksi noise rock -yhtye Boredomsin rumpalina. Yoshimi otti kuvauksiin mukaan kolme ystäväänsä, ja he esiintyivät lehden artikkelissa kuvitteellisena naisyhtyeenä. Jälkeenpäin Yoshimi päätti perustaa yhtyeen oikeasti. Rumpujen asemesta hän valitsi instrumentikseen hänelle entuudestaan vieraan kitaran. Myöskään toinen kitaristi Kyoko ja basisti Maki eivät olleet soittaneet instrumenttejaan aiemmin.Index Magazine: Yoshimi P-We:n haastattelufm4v2.ORF.at: Yoshimi P-We:n haastattelu Rumpali Yuka Yoshimura, alias Yoshiko tai Yoshico, oli sen sijaan soittanut rumpuja DMBQ-yhtyeessä.Allmusic: DMBQ biografia

OOIOO teki live-debyyttinsä vuonna 1997, kun Kim Gordon pyysi yhtyeen Sonic Youthin lämmittelijäksi näiden Japanin kiertueelle. Samana vuonna ilmestyi yhtyeen ensimmäinen albumi, edellisvuoden syksyllä äänitetty ∞8∞ ("eito"), jolla vierailivat Yamataka Eye (Boredoms) ja Julie Cafritz (Pussy Galore, Free Kitten).Discogs: OOIOO - ∞8∞

Alkuperäinen kokoonpano jatkoi vuoden 1999 Feather Float -albumille asti, jonka jälkeen Kayan korvasi Kyokon kitaristina. Vuonna 2000 ilmestyneellä Gold & Green -albumilla vierailivat mm. Sean Lennon ja Yuka Honda (Cibo Matto).Discogs: OOIOO - Gold & Green Vuonna 2001 OOIOO teki ensimmäisen Yhdysvaltain kiertueensa. Samana vuonna Maki jätti yhtyeen ja hänen tilalleen tuli Aya.

Vuonna 2003 ilmestyi yhtyeen neljäs albumi Kila Kila Kila, jonka jälkeen Ai korvasi Yoshicon rummuissa. Vuonna 2004 OOIOO esiintyi Englannissa Sonic Youthin kuratoimilla All Tomorrow's Parties -festivaaleilla.All Tomorrow's Parties: The Director's Cut Weekend Two esiintyjälista Viides albumi Taiga seurasi vuonna 2006 ja kuudes Armonico Hewa vuonna 2009.

Musiikki

OOIOO:n musiikkia on luonnehdittu erityisen vaikeaksi kategorisoida.Allmusic: OOIOO biografiaNippop: OOIOO biografia Prog Archives: OOIOO biografia Musiikkia on kuvattu muun muassa "raivoisaksi yhdistelmäksi rytmisiä kitaroita, kuviottomia lauluja ja energisiä efektejä", "dynaamiseksi, sykevetoiseksi musiikiksi, joka sisältää elementtejä trancesta, uudesta aallosta ja vapaamuotoisesta jazzista", "tribaaliseksi psykedeliaksi, joka on oudon spirituaalista ja hälyttävän kiireellistä"Thrill Jockey Records: OOIOO esittely ja "yhdistelmäksi atonaalisia rytmejä, toimintahäiriöisiä melodioita ja etenemisen tuntua, joka on velkaa John Zornille ja jopa Captain Beefheartille".Classic Rock: Track Of The Day: OOIOO 

OOIOO on yhdistellyt musiikissaan monia genrejä, kuten afrofunkiaNME.COM: OOIOO - Armonico Hewa arvio, latinodiskoaStylus Magazine: OOIOO - Taiga arvio , tribaalihouseaBBC: OOIOO - Armonico Hewa arvio, post-punkia ja no waveaPitchfork: OOIOO - Armonica Hewa arvio, gamelania ja calypsoaAllmusic: OOIOO - Taiga arvio, sekä jazziaAllmusic: OOIOO - Kila Kila Kila arvio. Sen musiikkia on nimitetty "avaruuspunkiksi"Ground and Sky: OOIOO - Feather Float arvio, "kokeelliseksi rumpu-punkiksi"Cokemachineglow.com: OOIOO konserttiarvio, "rytmiseksi psyke-rockiksi"Pitchfork: OOIOO - Feather Float arvio ja "noise-popiksi"Prefix Magazine: OOIOO to tour the U.S.. Tyypillisiä vertailukohtia ovat olleet Boredomsin myöhäistuotantojunk magnet: music: jpop: OOIOOStylus Magazine: OOIOO - Gold & Green arvio  ja The SlitsThe Village Voice: OOIOO konserttiarvioMusic City: OOIOO - Feather Float arvio .

OOIOO:n musiikki perustuu suurelta osin improvisaatioon.Pitchfork: Yoshimi P-We:n haastattelu  Yhtye ottaa paljon vaikutteita luonnosta ja ilmastosta.Thrill Jockey Records: OOIOO - Taiga esittely 

Diskografia

Albumit

∞8∞ (1997)
Feather Float (1999)
Gold & Green (2000)
Kila Kila Kila (2003)
Taiga (2006)
Armonico Hewa (2009)

Singlet/EP:t

Sister 001/激情のノイズラモーンズ 12" (Yamataka Eyen remiksaus, split Noise Ramonesin kanssa) (1997)
OOEYヨOO-EYヨREMIX 12" (Yamataka Eyen remiksauksia) (2007)

Kokoelmat

Shockcity Shockers Vol. 2 OOIOO Remix (useiden eri artistien remiksauksia) (2001)
COCOCOOOIOO (2004)

DVD:t

OOHOHOO - OOIOO Music Videos '99〜'07 (2007)

Lähteet

Aiheesta muualla

 Yhtyeen viralliset kotisivut
 OOIOO Thrill Jockey -levy-yhtiön sivuilla
 Allmusic: OOIOO
 Discogs: OOIOO
 Last.fm: OOIOO

Luokka:Japanilaiset rockyhtyeet